Publication: Magyar Közlöny
Issue: MK-2002-160 (Year: 2002, Number: 160)
Era: 1990-2004
Section: a 37/2002. (XII. 21.) GKM rendelethez
Paragraph Index: 663

a 37/2002. (XII. 21.) GKM rendelethez Passzív bérmunka ügyletekre vonatkozó fogyasztási cikk engedélykérelmek benyújtása Bérmunkáltatás végeztethetõ magyar, vagy a magyar forgalom számára vámkezeltetett alapanyagból. Az alapanyag passzív feldolgozás keretében történõ ideiglenes kiszállításához devizamentes export engedélykérelmet kell benyújtani abban az esetben, ha az alapanyag az R. 1/a. mellékletében szerepel. (A kérelem „üres” rovatában fel kell tüntetni az alábbi hivatkozást: passzív bérmunka alapanyagának kiszállítása.) A készáru visszahozatalához devizamentes import engedélykérelmet kell benyújtani, amely kérelemnek az értéke megegyezik a devizamentes export engedélykérelem értékével. (A kérelem „üres” rovatában fel kell tüntetni az alábbi hivatkozást: passzív bérmunka késztermékének viszszaszállítása.) A devizamentes import engedélyhez csatolni kell az illetékes vámhivatal passzív feldolgozásra vonatkozó engedélyét, valamint a bérmunka szerzõdést is. A bérmunka díj engedélyeztetése devizaköteles import engedéllyel történik. (Különleges ügylettípus kódja = 0009.) Az egy konstrukcióra vonatkozó kérelmek együtt nyújtandók be. A kérelmekhez csatolni kell az alapanyag származására vonatkozó dokumentumokat, vagy import áru esetében a magyar forgalom számára történt vámkezelés igazolását.

Source: https://magyarkozlony.hu/hivatalos-lapok/8ec6bcf84940792cb423e94d4503fb9833ebed8a/dokumentumok/2952fdb42410d9282dc5e710493aa38e2d12da5a/letoltes